Braaipal - braaistaander vir die binnebraai, buitebraai, aangepaste petroldrombraai / gassillinderbraai, kampering
Hoe en waar om jou Braaipal in te span
Braai soos 'n kampioen met jou Braaipal in jou binnebraai of jou buitebraai.
Plaas jou Braaipal binne-in die ou staatmaker, die halwe petroldrom, en siedaar!
Neem 'n 9kg gasbottel wat in sy lengte deurgesny is, en verkieslik op sy eie pote staan, en plaas jou Braaipal bo-oor sodat die heel onderste rakkies van die Braaipal op die rand van die gasbottel rus.
Gebruik 'n ou motorwiel (nie die band nie!) en laat rus jou Braaipal bo-op die wiel, of bo-oor die wiel, afhangende van die grootte van die wiel wat jy beskikbaar het.
Enige karavaanpark wat sy sout werd is, sal 'n oop braaiplekkie, uit stene of blokke gebou, tot sy besoekers se beskikking hê.Die Braaipal® word net eenvoudig binne-in die braaiplek geplaas en die Kaap is weer Hollands!
As jy dalk op toer is in Namibië, plaas jou Braaipal® eenvoudig op die sand, gebruik jou kolebak vir 'n houtskool- of brikettevuur, of maak sommer 'n ordentlike egte houtvuur en geniet die groot stilte van die oer-oue woestyn.